അവിഹിതബന്ധം ചോദ്യം ചെയ്തു, ഗര്ഭിണിയായ ഭാര്യയ്ക്ക് എച്ച്ഐവി അണുബാധിത സിറിഞ്ച് കുത്തിവച്ച് ഭര്ത്താവ് ഒന്പത് പേര്ക്കെതിരെ കേസ് അലിഗഡ് : അവിഹിത ബന്ധം ചോദ്യം ചെയ്തതിന് ഗര്ഭിണിയായ ഭാര്യയ്ക്ക് എച്ച്ഐവി അണുബാധിത സിറിഞ്ച് കുത്തിവച്ചുവെന്ന പരാതിയില് യുവാവിനെതിരെ കേസ്. യുവതിയുടെ പിതാവിന്റെ പരാതിയുടെ അടിസ്ഥാനത്തിലാണ് ഭര്ത്താവ് മഹേഷ് ഗൗതം ഉള്പ്പെടെ ഒന്പത് പേര്ക്കെതിരെ ലോധ പൊലീസ് കേസെടുത്തിരിക്കുന്നത്. മഹേഷ് ജില്ല ആശുപത്രിയിലെ പാത്തോളജി ലാബ് ടെക്നീഷ്യനാണ്. കഴിഞ്ഞ വര്ഷമാണ് യുവതിയുമായി ഇയാള് വിവാഹിതനാകുന്നത്. എന്നാല് പ്രതിയുടെ സഹപ്രവര്ത്തകയുമായി ഇയാള്ക്ക് വിവാഹേതര ബന്ധമുള്ളതായി യുവതി കണ്ടെത്തുകയായിരുന്നു. ഇത് ചോദ്യം ചെയ്തതിനെ തുടര്ന്ന് വിവാഹമോചനം ആവശ്യപ്പെട്ട പ്രതി കുടുംബാംഗങ്ങളുടെ അറിവോടെയാണ് യുവതിയോട് ഈ ക്രൂരത നടത്തിയതെന്നാണ് റിപ്പോര്ട്ട്. സംഭവത്തില് ഭര്തൃവീട്ടുകാര്ക്കും സിറിഞ്ച് നല്കിയ നഴ്സിങ് ഹോം ഉടമയ്ക്കും പങ്കുള്ളതായി പരാതിയില് പറയുന്നു. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,